Cornelia
        
         (Africana)
Store norske leksikon,Historie,Verdens historie og samtidshistorie,Europa,Romerrikets historie,Biografier i Romerrikets historie
Cornelia var en av de betydeligste romerske kvinneskikkelsene på 100-tallet fvt. Hun tilhørte en av de mest berømte slektene (gens cornelia) og var datter av Scipio Africanus d.e. Hun ble gift med Tiberius Sempronius Gracchus.
Etter sin manns tidlige død i 153 fvt. giftet hun seg ikke igjen – etter sigende avslo hun et frieri fra Ptolemaios 8 av Egypt – og viet seg helt til oppdragelsen av sine barn. Hun fødte hele tolv barn, men bare tre nådde voksen alder: Sempronia, som giftet seg med Scipio d.y., og de berømte folketribunene Tiberius og Gaius Gracchus. Hun opplevde deres virke og fall, og var selv død ved det første århundreskiftet.For ettertiden står Cornelia som typen på den edle, høyt dannede romerske kvinnen med stor bekjentskapskrets som åpnet sitt hjem for kunstnere og lærde. Les mer i Store norske leksikon Romerrikets historie